Publication: Magyar Közlöny
Issue: MK-2002-129 (Year: 2002, Number: 129)
Era: 1990-2004
Section: 
Paragraph Index: 339

3. oszlopában szereplõ szabályt ki nem elégítõ bélések és közbélések kivételével —, felhasználhatók, feltéve, ha a terméktõl eltérõ vámtarifaszám alá kell azokat osztályozni, és értékük nem haladja meg a termék gyártelepi árának 8%-át. 6.2. A 6.3. Megjegyzéstõl függetlenül az 50—63. Árucsoportba nem osztályozott anyagok szabadon felhasználhatóak a textiltermékek elõállítása során, függetlenül attól, hogy tartalmaznak-e textíliát. Például: Ha a lista egyik szabálya kimondja, hogy egy bizonyos textilterméket (pl. nadrágot) fonalból kell elõállítani, ez nem jelenti azt, hogy fémcikkeket, pl. gombokat ne lehessen felhasználni, mivel ezeket nem az 50—63. Árucsoportba osztályozzák. Ugyanezen oknál fogva, ez nem akadályozza meg cipzárak felhasználását, bár a cipzárak általában textíliát is tartalmaznak. 6.3. Ahol a százalékos szabályt kell alkalmazni, az 50—63. Árucsoportba nem osztályozott anyagok értékét figyelembe kell venni a befoglalt nem származó anyagok értékének kiszámításánál.

Source: https://magyarkozlony.hu/hivatalos-lapok/466b9968042371b050b81c944252b18e623f0cb6/dokumentumok/15acc60a728b50bfb4743cd5b59cb55d43ea474e/letoltes